15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 597 της 8/13 Ιουλ. 1977 (ΦΕΚ Α΄ 195)  Περί εξαιρέσεως εκ της εφαρμογής ενίων διατάξεων του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου» των Εθνικών Παιδικών Σταθμών των Εθνικών Αγροτικών Παιδικών Σταθμών, των Κέντρων Κοινων. Επιμορφώσεως Νεανίδων και των Αγροτικών Μεταβατικών Οικοκυρικών Σχολών.  ΄Εχοντες υπ’ όψει: 1.Τας διατάξεις του άρθρ. 56 του Ν.Δ. 496/1974, ως αύται αντικατεστάθησαν υπό του άρθρ. 15 του Νόμ. 369/1976 «περί τροποποιήσεως και συμπληρώσεως του Ν.Δ. 496/1974 περί Λογιστικού των Νομικών Προσώπων Δημοσίου Δι\καίου» και του άρθρ. 2 του Νόμ. 578/1977. 2.Το υπ’ αριθ. 8/20.12.1976 πρακτικόν της Γνωμοδοτικής Επιτροπής Λογιστικού Νομικών Προσώπων Δημοσίου Δικαίου. 3.Την υπ’ αριθ. 229/1977 γνωμοδότησιν του Συμβουλίου της Επικρατείας, προτάσει των επί των Οικονομικών και Κοινωνικών Υπηρεσιών Υπουργών, αποφασίζομεν: ΄Αρθρον μόνον.-Εξαιρούνται της εφαρμογής των διατάξεων των άρθρ. 13, 14, 20, 24, 25, 26, 28, 29 του Ν.Δ. 496/74 «περί Λογιστικού των Νομικών Προσώπων Δημοσίου Δικαίου», ως ετροποποιήθησαν μεταγενεστέρως, τα κάτωθι Νομικά Πρόσωπα Δημοσίου Δικαίου: α)Εθνικοί Παιδικοί Σταθμοί β)Εθνικοί Αγροτικοί Παιδικοί Σταθμοί γ)Κέντρα Κοινωνικής Επιμορφώσεως Νεανίδων και δ)Αγροτικαί Μεταβατικαί Οικοκυρικαί Σχολαί.   